Odense Adresse-Contoirs Efterretninger, 1847-04-06
1. Det Kongl. Danske Cancelli havde i Skrivelse af 15 Septbr. forlangt Amtsraadets Betænkning afgivet i Anledning af et fra Præstøe Amtsraad indkommet Andragende om, at der maatte udvirkes en allerhøieste Bestemmelse, hvorved det paalægges Jordemoderdistricterne at udrede Vinterfourage til en Ko for Jordemødrene. Amtsraadet troede at maatte anbefale, at der ved en ny allerhøieste Bestemmelse maatte tillægges Jordemødrene Vinterfourage til en Ko. 2. Andragende fra Causlunde Sogneforstanderskab hvori det anmoder Amtsraadet om til det Kongelige Rentekammer at indgaae med en Begjæring om Bommenes Nedlæggelse. Amtsraadet fandt Anledning til at afvente, om der ikke fra flere Districter skulde indkomme lignende og meere motiverede Andragender betræffende denne Sag. 3. Det sattes derefter under Ventilation, hvilke Foranstaltninger der maatte være fra Amtsraadets Side at træffe i Anledning af Frdn. af 29 Juli d. A., angaaende Vands Afledning og Afbenyttelse; hvorhos tillige fremlagdes deels et Andragende fra Veilby Sogneforstanderskab om, at den Aa der løber fra Aulby Mølle ud i Baaring Viig, maa optages blandt de større Vandløb, deels en Begjæring fra Landmaaler Theill om at det Arbeide, som i Anledning af den ovennævnte Forordning maatte blive at udføre af en Landmaaler, maatte overdrages ham. Amtsraadet vedtog at opfordre samtlige Sogneforstanderskaber til snarest muligt og senest inden Aarets Udgang at indsende til Stiftamtet deres Yttringer, angaaende hvilke Vandløb i deres respective Sognedistrict de maatte ansee qvalificerede til at henregnes til de i Forordningens 2den Afdelings 1ste Afsnit omhandlede større Vandløb og tillige oplyse disse Vandløbs Udspring og Udløb samt de paa Sognedistrictets Grund tilstødende Lodseiere med deres Matricul-Nummer, samt hvorvidt Oprensningen paahviler disse eller andre. Derhos maatte Sogneforstanderskaberne opfordres til i en særskilt Expedition til samme Tid at indsende Forslag til Synsmænd ved de mindre Vandløb (Forordningens § 38). Uddrag af Forhandlingerne ved Amtsraadet for Odense Amtstuedistrict i Mødet den 23 November 1846. Grev Bernstorff Gyldensteen var fraværende fra Provindsen; Pastor Rohmann havde anmeldt Sygdomsforfald. De øvrige Medlemmer vare tilstede. Kammerraad Hillerup overtog Protocolførelsen. Formanden underrettede Amtsraadet om, at han i Mellemtiden siden sidste Møde har expederet en til Amtsraadet stilet Sag, nemlig et Andragende fra Boelsmand Hans Jensen af Skallebølle Skovsted i Vissenberg Sogn, om at hans Naboe, Bager Knud Christensen maatte blive tilholdt at fordybe en af ham udenfor hans Bopæl ved Vissenberg Landevei saa Steenkiste; hvilket Andragende, som formeentligen henhørende under Jngenieurcorpsets Ressort, var sendt Capitain Recke til videre Foranstaltning efter Omstændighederne. Fremdeles blev af Formanden fremlagt til Raadets Efterretning: 1. Det Kongelige Danske Cancellies Skrivelse af 3 September d. A. angaaende at det fra Uggerslev og N. Høirup Sogneforstanderskab indkomne Andragende om Berigtigelse med Hensyn til det Jørgen Jørgensens Gaard i Bladstrup paa hvilende Hartkorn (see Amtsraadets Forhandlinger i Mødet den 22 Mai d. A.), bliver at afgjøre overeensstemmende med Cancelliets Circulairskrivelse af 19 Marts d. A. 2. Det Kongelige Rentekammers Skrivelse af 22 August d. A., betræffende at Collegiet ikke har fundet tilstrækkelig Anledning til at bevirke den af Borgerrepræsentationen i Odense ansøgte Forandring i Henseende til at Fouragen til det 6te Dragon-Regiment maa, ogsaa naar den udskrives præsteres i 4 Terminer og Aaret, ligesom Tilfældet er naar den leveres efter Licitation. 3. Skrivelse fra samme Collegium af 7 d. M. hvorved det approberes, at der til Grundforbedringsarbeidet ved de mindre Landeveie i dette Amtstuedistrict maa for Aaret 1847 udskrives 40 s. pr. Tønde Hartkorn mere end det ved Fr. 29 Septbr. 1841 herfor bestemte Maximum. 4. Skrivelse fra det Kongelige Danske Cancellie af 12 f. M. angaaende at Omkostninger ved Drengen Peder Andersens Oversendelse til Holsteinsminde ville være at bære af Tommerup og Brylle Sogne som Forsørgelsescommune, dog at Amtsfattigkassen kommer Sognet til Hielp ved at overtage den halve Udgivt. Dernæst bleve følgende Sager foretagne til Behandling: A. Veivæsenet vedkommende: 1. Capitain Recke mødte og fremlagde de af de vedkommende Tilforordnede gjennemgaaede Forslag og Beregninger til Arbeidet paa de mindre Landeveie i Districtet. Omkostningerne vare anslaaede: til Vedligeholdelsesarbeidet (27 1/2 Miil 13,458 Rbd. 80 sk. til Grundforbedringsarbeidet (1 1/2 Miil . 13,701 - 16 ialt 27,160 Rbd. - s. Det fremlagte Forslag og Conditioner vedtoges. Da imidlertid Capitain Recke oplyste, at en Cubikfavn, hvormed Materialet hidtil i en lang Række af Aar har været leveret, ikkun har indeholdt 24 Bunker a 8 Cubikfod, istedetfor at en Cubikfavn, mathematisk beregnet, indeholder 27 saadanne Bunker, saa vedtoges det i saa Henseende at give Conditionerne den fornødne Forandring i Eftertiden, for at Gruset kunde leveres med det rette Maal. Desforuden modificeredes Conditionerne derhen, at den Sogneforstander, der tilkaldes for tilligemed Sognefogden og Veibetjenten at eftermaale og attestere Chausseematerialets Antagelighed, herefter bliver at udmelde af Sogneforstanderskabet.